Toni Datković. Toni Datković ()(1993-yil 6-noyabrda tugʻilgan) — xorvatiyalik professional futbolchi, Ispaniyaning „Cartagena“ klubi va Xorvatiya milliy futbol jamoasida himoyachi sifatida oʻynaydi. Klubdagi faoliyati. Pag orolid tugʻilgan Datković Riyekaga koʻchib oʻtishdan oldin Novaljaning quyi toifadagi „Lokomotivada“ jamoasi tarkibida olti oy oʻynagan. Shundan soʻng Datković Rijeka akademiyasiga qoʻshilgan. Jamoa uchun koʻrsatgan oʻyinlaridan soʻng Datković U19 jamoasi sardoriga aylangan. Datković hech qachon HNK Rijeka tarkibida Prva HNL doirasida maydonga tushmagan. Keyinchalik u Druga HNL klubi NK Pomorac Kostrenaga ijaraga yuborilgani va u yerda 2 yil f=davomida qolgan. 2014-yilning yozida Datković Sloveniyaning PrvaLiga jamoasi NK Zavrč jamoasiga kelib qoʻshilgan va klub safida ligada 52 oʻyin oʻtkazgan hamda uchta golga mualliflik qilgan. Datković 2016-yilning yanvarida Koper jamosiga qoʻshilgan. Datković 2019-yil 2-sentyabrda xorijga ko‘chib o‘tgan, yaʼni Segunda Divizionining „Hueska“ jamoasiga bir yillik ijara shartnomasi asosida qo‘shilgan. 2020-yil 18-avgustda u Aris bilan uch yillik shartnoma imzolagan. Datković kamdan-kam oʻyinlarda maydonga tushganidan soʻng, 2021-yil 10-yanvarda „Cartagena“ klubi bilan mavsum oxirigacha ijara shartnomasiga rozi boʻlgach, jamoa tarkibiga kelib qoʻshilgan. 2021-yil 2-iyun kuni Datković MLS jamoasi „Real Salt Lake“ bilan ikki yillik shartnoma imzolagan. 18-yanvarda Datković ikki yarim yillik shartnomaga rozi boʻlgach, Cartagena jamoasiga qaytgan. Xalqaro faoliyati. Datković Xorvatiya terma jamoasi safida debyutini 2017-yil yanvar oyida Xitoy kubogi doirasida Xitoyga qarshi oʻyinda oʻtkazgan. Bugunga qadar Datković terma jamoa safida boshqa maydonga tushmagan. Shaxsiy hayoti. Datković — futbol murabbiyi Ivitsa Datkovićning oʻgʻli, uning akasi Marin ham professional futbolchi.